Sklep predsednika Sodišča z dne 14. junija 2012 – Qualitest FZE proti Svetu
(Zadeva C-644/11 P(R))
„Pritožba – Začasna odredba – Predlog za izdajo začasnih odredb – Omejevalni ukrepi, sprejeti proti Islamski republiki Iran – Vpis tožeče stranke na seznam oseb in subjektov, za katere se uporabi zamrznitev sredstev in gospodarskih virov – Neobstoj nujnosti“
1.                     Začasna odredba – Odlog izvršitve – Pogoji za izdajo – Ukrepi za zamrznitev sredstev ali gospodarskih virov – Upoštevanje
namena zamrznitve in nujnost zagotovitve njene učinkovitosti – Finančna podpora skupine za zagotovitev nadaljnjega obstoja
podjetja, ki ni odločilna, ker je mogoča le v mejah, ki so določene s sklepom o zamrznitvi (člena 278 PDEU in 279 PDEU; Poslovnik
Sodišča, člen 83(2); Uredba Sveta št. 961/2010; Sklep Sveta 2010/413) (Glej točke od 39 do 46, 65 in 66.)
2.                     Začasna odredba – Odlog izvršitve – Pogoji za izdajo – Resna in nepopravljiva škoda – Ukrepi za zamrznitev sredstev ali gospodarskih
virov – Nedokazana škoda, ker ni bila uporabljena možnost iz sklepa o zamrznitvi glede prošnje za dovolitev sprostitve (člena 278
PDEU in 279 PDEU; Poslovnik Sodišča, člen 83(2)) (Glej točki 54 in 55.)
3.                     Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Diskrecijska pravica sodnika za začasne odredbe (člena 278 PDEU
in 279 PDEU; Poslovnik Sodišča, člen 83(2)) (Glej točke od 61 do 63.)
4.                     Začasna odredba – Odlog izvršitve – Pogoji za izdajo – Ukrepi za zamrznitev sredstev ali gospodarskih virov – Tehtanje vseh
zadevnih interesov – Nevarnost izničenja posledic meritorne odločitve (člena 278 PDEU in 279 PDEU; Poslovnik Sodišča, člen 83(2))
(Glej točke 72, 73 in 77.)
Predmet
Pritožba glede začasne odredbe, vložena zoper sklep sodnika za začasne odredbe Splošnega sodišča z dne 3. oktobra 2011 v zadevi
Qualitest FZE proti Svetu (T-421/11 R), s katerim je bil zavrnjen predlog za odložitev izvršitve Izvedbene uredbe Sveta (EU)
št. 503/2011 z dne 23. maja 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 136, str. 26)
in Sklepa Sveta 2011/299/SZVP z dne 23. maja 2011 o spremembah Sklepa 2010/413/SZVP o omejevalnih ukrepih proti Iranu (UL L 136,
str. 65) v delu, v katerem se uporabi zamrznitev sredstev in gospodarskih virov.
Izrek
1.
Sklep sodnika za začasne odredbe, ki nadomešča predsednika Splošnega sodišča Evropske unije, z dne 3. oktobra 2011 v zadevi
Qualitest FZE proti Svetu (T-421/11 R) se razveljavi v delu, v katerem je sodnik za začasne odredbe finančno škodo, ki jo
je zatrjevala družba Qualitest FZE, presojal le glede na zmožnosti skupine, katere del je, ali njenega edinega delničarja
za finančno podporo in zagotovitev njenega preživetja do končanja glavnega postopka.
2.
V preostalem se pritožba zavrne.
3.
Predlog za izdajo začasne odredbe se zavrne.
4.
Družba Qualitest FZE in Svet Evropske unije nosita svoje stroške.